7 maniere om suksesvol te wees in die Wiskunde-eksamen - Skoleondersteuningsentrum
deur Johan Koekemoer, Hoof van die Vakvereniging vir Afrikaanse Wiskunde-onderwysers
Dit is seker die belangrikste stuk advies wat ons vandag vir jou gaan gee. Wiskunde is 'n praktiese vak, so om bloot formules uit jou kop te leer soos 'n papegaai, gaan jou nie ver bring nie. Kry ou vraestelle in die hande en werk hulle uit. Vraestelle is beskikbaar op die 'n verskeidenheid van webwerwe, maar kyk gerus op Markplein en die Departement van Basiese Onderwys. se webtuistes.
Om vraestelle uit te werk is egter net die eerste stap in hierdie proses. Maak seker jy verstaan waar jy jou foute gemaak het en leer hier uit. Hoe meer jy jou eie foute raaksien, hoe makliker gaan dit vir jou wees om in die eksamen daardie foute te vermy. Die uitwerk van ou vraestelle is meerdoelig. Dit gee jou selfvertroue en dit help jou om baie foute te maak. Hoe meer foute jy maak en daaruit leer hoe beter. Jy moet jou vrees vir foutering tem en dit kan jy net reg kry deur n ingesteldheid te kweek van uit jou foute leer.
Moenie net stop by dit wat jy in die klaskamer kry nie. Gaan verder, lees meer en kyk op die internet wat doen ander mense. Daar is verskeie aanlyn video's waarna jy kan kyk en indrukwekkende speletjies en apps wat jy kan aflaai om wiskunde verder te neem as jou handboek.
Bou 'n woordelys
Een baie praktiese ding wat jy kan doen is om 'n woordelys op te stel van moeilike konsepte en terme in wiskunde en seker te maak jy verstaan al die terme. Skryf dit neer en gaan dit gereeld deur.
Maak seker jou leeromgewing ondersteun leer.
Die waarde van 'n skoon lessenaar moet nie onderskat word nie. Maak ook seker jy het 'n definitiewe leerarea waar jy kan fokus op jou werk. Wanneer jy moeg is, stap weg van die spasie en gaan ontspan in 'n ander area. Luister gerus ook na musiek, veral barokmusiek
Deur die eksamen met 'n positiewe gemoed aan te pak kan werklik 'n groot verskil in jou uitslae maak. Maak die doelbewuste besluit om die werk goed te leer en te verstaan (in teenstelling met net om dit te leer om die toets te slaag). Jy weet nooit, dalk verras wiskunde jou.
Tydens die eksamen is mens geneig om uit tyd uit te hardloop. Gebruik jou 10 minute leestyd en identifiseer die vrae wat jy verseker weet jy suksesvol sal kan voltooi. Begin daarby eerste. Jy mag jou vraestel in enige volgorde antwoord so jy mag begin by vraag 6 en dit opvolg met vraag 10. As jy 'n vraag nie kan antwoord nie beweeg dan aan, moet nie tyd daarop mors nie.